बुधवार की दोपहर मवैय्या गांव निवासी मनीराम की पत्नी सुमन उर्फ प्रेमा (35 ) घर में कुछ काम कर ही थी। इस बीच मनीराम बांका लेकर वहां पहुंच गया। इससे पहले कि सुमन कुछ समझपाती मनीराम ने उसके सिर व गले पर बांके से वार कर दिया। सुमन की मौके पर पर ही मौत हो गई। इसके बाद मनीराम ने सुमन का सिर काट दिया और उसे लेकर गांव में घूमने लगा। प्रत्यक्षदर्शियों के मुताबिक मंशाराम लोगों को रोक- रोक के सुमन का कटा दिखा रहा था । यह दृश्य देख बच्चाे और महिलाएं चीखते हुए इधर उधर भागने लगे। ग्रामीणों ने इसकी सूचना पुलिस को दी। पुलिस जब मनीराम को पकड़ने पहंची तो उसने भागने का कोई प्रयास नहीं किया। पुलिस उसे पकड़ कर घर ले गई जहां से सुमन का धड़ और खून से सना बांका बरामद किया गया। मनीराम का कहना है कि उसकी पत्नी के गांव के तीन लोगों से अवैध संबंध थे। कई बार उसने मना किया मगर वह नहीं मानी। इस कारण उसने उसकी हत्या कर दी। एसएसपी कुलदीप नरायण व सीओ विशाल विक्रम सिंह ने भी घटनास्थल का निरीक्षण किया। लखनऊ के बख्शीतालाब थाना क्षेत्र के ग्राम रुदुही में रहने वाले सुमन के पिता मुन्नीलाल ने दामाद के खिलाफ मुकदमा दर्ज कराया है।